
О Б Я В Л Е Н И Е
Във връзка с изпълнението на Договор за безвъзмездна финансова помощ BG05M9OP001-2.002-0066-C001 по проект „Достоен и независим живот в общността”, финансиран по процедура BG05М9ОP001-2.002 „Независим живот” на Оперативна програма „Развитие на човешките ресурси” 2014-2020 г., Община Червен бряг уведомява жители на Общината, че набира желаещи да ползват услугите на Центъра за почасово предоставяне на услуги  за социално включване в общността и в домашна среда.
Услугите се предоставят по местоживеенето на одобрените потребители, независимо дали постоянният им адрес, съгласно документа за самоличност е в същото или в друго населено място.
Кандидатите, които могат да ползват услугите по настоящата схема за безвъзмездна финансова помощ, съфинансирана от Европейския социален фонд,  следва да бъдат от кръга на лицата, попадащи в обхвата на целевите групи по проекта:
1. Деца и хора с увреждания;

2. Хора над 65 години с ограничения или в невъзможност от самообслужване.
Продължителността на проекта е 22 месеца, а продължителността на предоставяне на социалните услуги е 18 месеца.

Очаквана начална дата на стартиране предоставянето на услугите – от месец май 2016 г.
БРОЙ НА ОБЯВЕНИТЕ МЕСТА:  Социалната услуга ще бъде предоставяна на 192 потребители. На 72 от тях ще бъде предоставяна иновативна дистанционна социална услуга чрез персонални устройства.
При кандидатстване желаещите да ползват услуги за социално включване в общността и/или в домашна среда,  представят следните задължителни документи:

1. Заявление (по образец);

2. Копие от документ за самоличност на лицето и законният му представител, ако има такъв;

3. Медицински документи, удостоверяващи здравословното състояние на кандидата (копие): Експертно решение на ТЕЛК, протокол на ЛКК, актуални епикризи, етапна епикриза и други медицински документи;
4. Копие от амбулаторен картон, с данни за личния лекар на кандидата (при невъзможност за предоставяне на копие на амбулаторния картон, копие на здравната кжижка на кандидат-потребителя, с пълни и подробно изписани данни на лични лекар, адрес и телефон за връзка при необходимост);
5. Декларация за съгласие за обработка на личните данни (по образец)                                                                                                                                                                                                                                                                                                                                                                                                                                                                                                        

Заявления за включване на кандидат-потребители в проекта, ще се приемат до 06.04.2016 г. 
Всички кандидат-потребители подали заявления при първоначалният прием ще вземат участие при подбора на потребителите, които ще започнат да получават услуги в домашна среда от месец май 2016 г. Всички останали кандидат-потребители, ще бъдат включени в списък на резервните кандидати и при възможност ще бъдат включвани в проекта.

Всички потребители на услугата „Личен асистент“ по проект „Нови възможности за грижа“ са поканени да подадат заявления за включване в настоящият проект. 
Краен срок за подаване на заявленията за първоначален подбор на потребители - 06.04.2016 г.
Всички документи по образец, които трябва да бъдат подадени, кандидат-потребителите могат да получат:
· в сградата на Община Червен бряг, партерен етаж от специално създаден за целта пункт, за получаване на образци и приемане на документите.

· документите са достъпни и на интернет страницата на Община Червен бряг – www.chervenbryag.bg в раздел Проекти/Текущи проекти/Достоен и независим живот в общността

· в кметствата по населени места на територията на Община Червен бряг
Резултатите от подбора ще бъдат публикувани на електронната страница на Община Червен бряг и на таблото с обявите в Центъра за услуги и информация на гражданите в сградата на Община Червен бряг до 28.04.2016 г.

За повече информация: Община Червен бряг,

ул. „Антим I” № 1, ет. 6, стая 601,

телефони за връзка: 0882 541 622; 0884 005 226; 0886 085 979

